2010R1124 — ET — 01.01.2011 — 000.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EL) nr 1124/2010,

29. november 2010,

millega määratakse kindlaks teatavate Läänemere kalavarude ja kalavarurühmade püügivõimalused 2011. aastaks







EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse Euroopa Komisjoni ettepanekut ning arvestades järgmist: (1) Nimetatud aluslepingu artikli 43 lõike 3 kohaselt peaks nõukogu komisjoni ettepaneku põhjal võtma vastu meetmeid kalapüügivõimaluste kehtestamise ja eraldamise kohta. (2) Nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) ( 1 ) kohaselt tuleb vetele ja kalavarudele juurdepääsu ning säästvat kalandustegevust reguleerivate meetmete kehtestamisel võtta aluseks kättesaadavaid teadusnõuandeid ning eelkõige kalanduse teadus-, tehnika- ja majanduskomitee (STECF) koostatud aruannet. (3) Nõukogu peab vastu võtma meetmed kalapüügivõimaluste kehtestamise ja eraldamise kohta kalavarude ja kalavarurühmade kaupa, sealhulgas vajaduse korral nendega funktsionaalselt seotud tingimused. Kalapüügivõimalused tuleks jaotada liikmesriikide vahel nii, et kõikidele liikmesriikidele oleks tagatud kõikide kalavarudega seotud kalastustegevuse suhteline stabiilsus ning võttes asjakohaselt arvesse määruses (EÜ) nr 2371/2002 kehtestatud ühise kalanduspoliitika eesmärke. (4) Lubatud kogupüük (TAC) tuleks kehtestada olemasolevatest teadusnõuannetest lähtudes, võttes arvesse bioloogilisi ja sotsiaalmajanduslikke aspekte ning tagades samal ajal eri kalandussektorite õiglase kohtlemise. Samuti tuleb võtta arvesse arvamusi, mida on esitatud sidusrühmadega konsulteerimise käigus, eelkõige kalanduse ja vesiviljeluse nõuandekomiteega ning asjaomaste piirkondlike nõuandekomisjonidega toimunud kohtumistel. (5) Kalavarudele, mille suhtes kohaldatakse mitmeaastast kava, tuleks kalapüügivõimalused kehtestada kooskõlas nendes kavades sätestatud eeskirjadega. Sellest tulenevalt tuleks kehtestada Läänemere tursavarude püügipiirangud ja püügikoormuse piirangud kooskõlas nõukogu 18. septembri 2007. aasta määruses (EÜ) nr 1098/2007 (millega kehtestatakse Läänemere tursavarude ja nende varude püügi mitmeaastane kava) ( 2 ) sätestatud eeskirjadega. (6) Käesolevas määruses kehtestatud püügivõimaluste kasutamine toimub vastavalt nõukogu 20. novembri 2009. aasta määrusele (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks), ( 3 ) eelkõige selle artiklitele 33 ja 34, mis käsitlevad püügi ja püügikoormuse registreerimist ning andmete edastamist kalapüügivõimaluste ammendumise kohta. Seetõttu on tarvis täpsustada koode, mida liikmesriigid peavad kasutama, kui nad saadavad komisjonile andmed lossitud saagi kohta vastavalt käesolevale määrusele. (7) Nõukogu 6. mai 1996. aasta määruse (EÜ) nr 847/96 (millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel) ( 4 ) artikli 2 kohaselt tuleb kindlaks määrata varud, mille suhtes kohaldatakse kõnealuses artiklis osutatud erinevaid meetmeid. (8) Liidu kaluritele elatusvahendite tagamiseks on tähtis avada kõnealused püügipiirkonnad 1. jaanuaril 2011. aastal, ning arvestades järgmist: ON VASTU VÕTNUD KÄESOLEVA MÄÄRUSE:







I

PEATÜKK

REGULEERIMISALA JA MÕISTED

Artikkel 1

Sisu

Käesoleva määrusega määratakse 2011. aastaks kindlaks teatavate Läänemere kalavarude ja kalavarurühmade püügivõimalused.

Artikkel 2

Reguleerimisala

Käesolevat määrust kohaldatakse Läänemerel tegutsevate ELi laevade suhtes.

Artikkel 3

Mõisted

Käesolevas määruses kasutatakse järgmisi mõisteid:

a) Rahvusvahelise Mereuurimise Nõukogu (ICES) püügipiirkonnad on nõukogu 21. detsembri 2005. aasta määruse (EÜ) nr 2187/2005 (mis käsitleb Läänemere, Suur- ja Väike-Belti ning Sundi kalavarude kaitsmist tehniliste meetmete abil) ( 5 ) I lisas täpsustatud geograafilised piirkonnad;

b) „Läänemeri” – ICESi alarajoonid 22–32;

c) „ELi laev” – liikmesriigi lipu all sõitev ja liidus registreeritud kalalaev;

d) „lubatud kogupüük (TAC)” – igast kalavarust aastas lubatav püük;

e) „kvoot” – liidule, liikmesriigile või kolmandale riigile eraldatud osa lubatud kogupüügist;

f) „sadamast äraoleku päev” – mis tahes 24 tunni pikkune katkematu ajavahemik või osa sellest, mille kestel laev ei ole sadamas.







II

PEATÜKK

KALAPÜÜGIVÕIMALUSED

Artikkel 4

Lubatud kogupüük ja selle jaotamine

Lubatud kogupüük, selle jaotamine liikmesriikide vahel ning sellega seotud funktsionaalsed tingimused, kui need on vajalikud, on esitatud I lisas.

Artikkel 5

Jaotamist käsitlevad erisätted

1. Käesolevas määruses sätestatud kalapüügivõimalused jaotatakse liikmesriikide vahel nii, et see ei piira:

a) määruse (EÜ) nr 2371/2002 artikli 20 lõike 5 kohast kalapüügivõimaluste vahetamist;

b) määruse (EÜ) nr 1224/2009 artikli 37 kohast ümberjaotamist;

c) määruse (EÜ) nr 847/96 artikli 3 kohast lubatud lisakoguste lossimist;

d) määruse (EÜ) nr 847/96 artikli 4 kohast koguste ülekandmist;

e) määruse (EÜ) nr 1224/2009 artiklite 37, 105, 106 ja 107 kohaseid mahaarvamisi.

2. Kui käesoleva määruse I lisas ei ole ette nähtud teisiti, kohaldatakse määruse (EÜ) nr 847/96 artiklit 3 selliste kalavarude suhtes, mille suhtes kohaldatakse ennetuslikku lubatud kogupüüki, ning nimetatud määruse artikli 3 lõikeid 2 ja 3 ning artiklit 4 selliste kalavarude suhtes, mille suhtes kohaldatakse analüütilist lubatud kogupüüki.

Artikkel 6

Saagi ja kaaspüügi lossimise tingimused

Kalavarusid, mille suhtes on kehtestatud püügi piirnormid, võib pardal hoida või laevalt lossida ainult juhul, kui:

a) saagi on püüdnud sellise liikmesriigi laevad, millel on kvoot, ning kõnealune kvoot ei ole ammendatud, või

b) saak moodustab osa liidule kuuluvast kvoodist, mis ei ole kvootidena liikmesriikide vahel ära jaotatud, ning kõnealune liidu kvoot ei ole ammendatud.

Artikkel 7

Püügikoormuse piirangud

1. Püügikoormuse piirangud on esitatud II lisas.

2. Lõikes 1 nimetatud piiranguid kohaldatakse samuti ICESi alarajoonide 27 ja 28.2 suhtes seni, kuni komisjon ei ole otsustanud kooskõlas määruse (EÜ) nr 1098/2007 artikli 29 lõikega 2 need alarajoonid kõnealuse määruse artikli 8 lõike 1 punktis b, lõigetes 3, 4 ja 5 ning artiklis 13 sätestatud piirangute kohaldamisalast välja jätta.

3. Lõikes 1 osutatud piiranguid ei kohaldata ICESi alarajooni 28.1 suhtes seni, kuni komisjon ei ole otsustanud kooskõlas määruse (EÜ) nr 1098/2007 artikli 29 lõikega 4, et määruse (EÜ) nr 1098/2007 artikli 8 lõike 1 punktis b ning lõigetes 3, 4 ja 5 sätestatud piiranguid kohaldatakse kõnealuse alarajooni suhtes.







III

PEATÜKK

LÕPPSÄTTED

Artikkel 8

Andmete edastamine

Kui liikmesriigid saadavad komisjonile püütud koguste lossimisandmeid määruse (EÜ) nr 1224/2009 artiklite 33 ja 34 kohaselt, tuleb selleks kasutada käesoleva määruse I lisas sätestatud kalavarude koode.

Artikkel 9

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Määrust kohaldatakse alates 1. jaanuarist 2011.

Käesolev määrus on tervikuna siduv ja vahetult kohaldatav kõikides liikmesriikides.









I LISA

ELI LAEVADE LUBATUD KOGUPÜÜK KALALIIKIDE JA PIIRKONDADE KAUPA PIIRKONDADES, KUS LUBATUD KOGUPÜÜK ON KEHTESTATUD

Järgmistes tabelites sätestatakse kalavarude kaupa lubatud kogupüük (TAC) ja kvoodid (eluskaalu tonnides, kui ei ole sätestatud teisiti) ning sellega seotud funktsionaalsed tingimused, kui need on vajalikud.

Viited püügipiirkondadele on viited ICESi püügipiirkondadele, kui ei ole sätestatud teisiti.

Igas piirkonnas osutatakse kalavarudele liigi ladinakeelse nimetuse tähestikulises järjekorras. Käesoleva määruse kohaldamisel kasutatakse järgmist ladinakeelsete nimetuste ja tavanimetuste vastavustabelit:







Teaduslik nimi Kolmetäheline kood Tavanimetus Clupea harengus HER Räim Gadus morhua COD Tursk Pleuronectes platessa PLE Atlandi merilest Salmo salar SAL Lõhe Sprattus sprattus SPR Kilu







Liik: Räim Clupea harengus Püügipiirkond: Alarajoonid 30–31 HER/3D30.; HER/3D31. Soome 85 568 Analüütiline TAC Rootsi 18 801 EL 104 369 TAC 104 369







Liik: Räim Clupea harengus Püügipiirkond: Alarajoonid 22–24 HER/3B23.; HER/3C22.; HER/3D24. Taani 2 227 Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4. Saksamaa 8 763 Soome 1 Poola 2 067 Rootsi 2 826 EL 15 884 TAC 15 884







Liik: Räim Clupea harengus Püügipiirkond: Alarajoonide 25–27, 28.2, 29 ja 32 ELi veed HER/3D25.; HER/3D26.; HER/3D27.;HER/3D28.; HER/3D29.; HER/3D32. Taani 2 363 Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4. Saksamaa 627 Eesti 12 068 Soome 23 557 Läti 2 978 Leedu 3 136 Poola 26 763 Rootsi 35 928 EL 107 420 TAC Ei kohaldata







Liik: Räim Clupea harengus Püügipiirkond: Alarajoon 28.1 HER/03D.RG Eesti 16 809 Analüütiline TAC Läti 19 591 EL 36 400 TAC 36 400







Liik: Tursk Gadus morhua Püügipiirkond: Alarajoonide 25–32 ELi veed COD/3D25.; COD/3D26.; COD/3D27.;COD/3D28.; COD/3D29.; COD/3D30.;COD/3D31.; COD/3D32. Taani 13 544 Analüütiline TAC Saksamaa 5 388 Eesti 1 320 Soome 1 036 Läti 5 036 Leedu 3 318 Poola 15 595 Rootsi 13 721 EL 58 957 TAC Ei kohaldata







Liik: Tursk Gadus morhua Püügipiirkond: Alarajoonide 22–24 ELi veed COD/3B23.; COD/3C22.; COD/3D24. Taani 8 206 Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4. Saksamaa 4 012 Eesti 182 Soome 161 Läti 679 Leedu 440 Poola 2 196 Rootsi 2 924 EL 18 800 TAC 18 800







Liik: Atlandi merilest Pleuronectes platessa Püügipiirkond: Alarajoonide 22–32 ELi veed PLE/3B23.; PLE/3C22.; PLE/3D24.; PLE/3D25.;PLE/3D26.; PLE/3D27.; PLE/3D28.; PLE/3D29.;PLE/3D30.; PLE/3D31.; PLE/3D32. Taani 2 179 Ennetuslik TACEi kohaldata määruse (EÜ) nr 847/96 artiklit 4. Saksamaa 242 Poola 456 Rootsi 164 EL 3 041 TAC 3 041







Liik: Lõhe Salmo salar Püügipiirkond: Alarajoonide 22–31 ELi veed SAL/3B23.; SAL/3C22.; SAL/3D24.; SAL/3D25.;SAL/3D26.; SAL/3D27.; SAL/3D28.; SAL/3D29.;SAL/3D30.; SAL/3D31. Taani 51 829 (1) Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4. Saksamaa 5 767 (1) Eesti 5 267 (1) Soome 64 627 (1) Läti 32 965 (1) Leedu 3 875 (1) Poola 15 723 (1) Rootsi 70 056 (1) EL 250 109 (1) TAC Ei kohaldata (1) Väljendatakse isendite arvuna.







Liik: Lõhe Salmo salar Püügipiirkond: Alarajooni 32 ELi veed SAL/3D32. Eesti 1 581 (1) Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4. Soome 13 838 (1) EL 15 419 (1) TAC Ei kohaldata (1) Väljendatakse isendite arvuna.







Liik: Kilu Sprattus sprattus Püügipiirkond: Alarajoonide 22–32 ELi veed SPR/3B23.; SPR/3C22.; SPR/3D24.; SPR/3D25.;SPR/3D26.; SPR/3D27.; SPR/3D28.; SPR/3D29.;SPR/3D30.; SPR/3D31.; SPR/3D32. Taani 28 485 Analüütiline TACEi kohaldata määruse (EÜ) nr 847/96 artiklit 3.Ei kohaldata määruse (EÜ) nr 847/96 artiklit 4. Saksamaa 18 046 Eesti 33 077 Soome 14 911 Läti 39 949 Leedu 14 451 Poola 84 780 Rootsi 55 067 EL 288 766 TAC Ei kohaldata

▼M1









II LISA

PÜÜGIKOORMUSE PIIRANGUD

1. Liikmesriigid eraldavad nende lipu all sõitvatele laevadele, mis kalastavad traalnootade, ankurdatud põhjanootade või muude samalaadsete püügivahenditega, mille võrgusilma suurus on 90 mm või suurem, nakkevõrkude, põhja kinnitatud võrkude või abaratega, mille võrgusilma suurus on 90 mm või suurem, põhjapüügivahendite ja õngejadadega, v.a triivõngejadade, ridvata õngede ja taglasõngejadadega, õiguse kasutada kuni a) 163 sadamast äraoleku päeva ICESi alarajoonides 22–24, välja arvatud ajavahemikul 1.–30. aprillini, mil kohaldatakse määruse (EÜ) nr 1098/2007 artikli 8 lõike 1 punkti a, ning b) 160 sadamast äraoleku päeva ICESi alarajoonides 25–28, välja arvatud ajavahemikul 1. juulist kuni 31. augustini, mil kohaldatakse määruse (EÜ) nr 1098/2007 artikli 8 lõike 1 punkti b.

2. Aasta jooksul sadamast äraoleku päevade maksimumarv, mil laev võib viibida kahes punkti 1 alapunktides a ja b osutatud piirkonnas, kalastades punktis 1 osutatud püügivahenditega, ei või olla suurem kui ühele neist kahest piirkonnast eraldatud sadamast äraoleku päevade maksimumarv.

3. Erandina punktidest 1 ja 2 ning kui see on vajalik kalapüügivõimaluste tõhusaks majandamiseks, võivad liikmesriigid eraldada nende lipu all sõitvatele laevadele suurema arvu sadamast äraoleku lisapäevi, eeldusel et sama arv sadamast äraoleku päevi võetakse ära nende lipu all sõitvatelt teistelt laevadelt samas piirkonnas, kus kehtib koormusepiirang ning kus püügivõimsus kilovattides iga doonorlaeva puhul on võrdne või suurem kui asjaomase päevi juurde saava laeva püügivõimsus. Päevi juurde saavate laevade koguarv ei tohi ületada 10 % kõikidest asjaomase liikmesriigi laevadest, nagu on osutatud punktis 1.